Kej by tak
Kej by tak wcale nic niy robić
Leżeć se w pryku cołkimi dniami
Dziecka by mogły samopas chodzić
Rojbrować, zgobić se godzinami.
Niy prać, łobiadow niy warzyć
Nic tu we izbach niy sprzontać
Cołke dnie tak leżeć i marzyć
Jednym łokym na to zaglondać.
Kej by sie wszystko samo robioło
Niy myć łokyn, kartofli niy solić
Jak by to wtedy piyknie boło
Tak se leżeć i wszystko smolić.
Kej by tak czowiek umioł czarować
Mioł by dziynnie miech piniyndzy
Wszystko mog by se kupować
Niy boło by biydy ani nyndzy.
Ale tak niy jest, co tu czarować
Życie nom dowo popolić fest
Wiync do roboty cza sie dować
Inkszo łod marzyń rzeczywistość jest.
Autor : Janina Żoch
szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn hrv_Latn szl_Latn szl_Latn szl_Latn szl_Latn szl_Latn deu_Latn